Η φυλακή Μπάνγκλι Ναρκότικα.
Μπαλί, Ινδονησία.
Καλημέρα, τέλεια καλημέρα!
Οι τοπικές αρχές ισχυρίζονται ότι συμμορφώνουν τους παραβάτες…
Όχι στα ναρκωτικά, ναι στο επίτευγμα!
…με ένα νέο και υποχρεωτικό πρόγραμμα απεξάρτησης.
Αν δεν υπακούσεις σε όλους τους κανόνες, θα υπάρξουν συνέπειες.
Σήμερα νιώθω
εξαιρετικά ευλογημένος από αυτήν τη φυλακή.
Αλλά σε μια χώρα όπου οι παραβάτες στιγματίζονται τόσο έντονα…
Η κυβέρνηση επιβάλει τη θανατική ποινή για διακίνηση.
Ναι. Το ξέρω.
Όταν έπαιρνες ναρκωτικά, ήσουν κακός άνθρωπος;
Ναι, είμαι κακός άνθρωπος.
Μπορούν να συγχωρηθούν ποτέ πραγματικά
από την κοινωνία;
Θα περάσω μία βδομάδα εδώ για να το διαπιστώσω.
Αλλά δεν θα φυλακιστώ για πρώτη φορά.
Με λένε Ράφαελ Ρόου.
Καταδικάστηκα στο ΗΒ για έναν φόνο που δεν διέπραξα
σε ισόβια χωρίς αναστολή.
Μου πήρε 12 χρόνια να καθαρίσω το όνομά μου.
Τώρα ταξιδεύω ανά την υφήλιο
για να ανακαλύψω πώς είναι η ζωή
στις πιο σκληρές φυλακές του κόσμου.
ΟΙ ΠΙΟ ΣΚΛΗΡΕΣ ΦΥΛΑΚΕΣ ΤΟΥ ΚΟΣΜΟΥ
Το Μπαλί στην Ινδονησία.
Τουρίστες από όλο τον κόσμο συρρέουν εδώ,
αλλά παρά το προφίλ του νησιού του ξεφαντώματος,
οι απλοί Ινδονήσιοι ζουν σε έναν πολύ διαφορετικό κόσμο.
Είναι μια κατά βάση συντηρητική κοινωνία,
όπου υπάρχει τεράστιο κοινωνικό στίγμα γύρω από τα ναρκωτικά.
Πρέπει να συγκρίνουμε τους 15.000 νέους που πεθαίνουν κάθε χρόνο από τα ναρκωτικά,
με τον αντίστοιχο ετήσιο αριθμό
των εμπόρων ναρκωτικών που εκτελούνται.
Πρέπει να κηρύξουμε άλλον έναν μεγάλο πόλεμο κατά των ναρκωτικών.
Η αμφιλεγόμενη σκληροπυρηνική προσέγγιση του προέδρου Τζόκο Γουιντόντο
συμπεριλαμβάνει τη θανατική ποινή για τους διακινητές
και πολύ βαριές ποινές για τους χρήστες.
Η Ινδονησία
έχει από τους αυστηρότερους νόμους κατά των ναρκωτικών στον κόσμο.
Συνεπώς, πολλοί άνθρωποι καταλήγουν στη φυλακή.
Μπορεί να σε πιάσουν με μια μικρή ποσότητα χόρτου
και να μπεις φυλακή για πολλά χρόνια.
Παρ' όλα αυτά, κάποιοι το διακινδυνεύουν.
Το αποτέλεσμα είναι πως οι φυλακές εδώ
είναι ασφυκτικά γεμάτες με παραβάτες της νομοθεσίας περί ναρκωτικών.
Έτσι, η κυβέρνηση εκπόνησε ένα ριζοσπαστικό σχέδιο επανένταξης.
Πάω στη φυλακή Λάπας Ναρκότικα Μπάνγκλι
στο ανατολικό Μπαλί.
Έχει αποκλειστικά παραβάτες της νομοθεσίας για τα ναρκωτικά.
Μου είπαν ότι το πρόγραμμα επανένταξης
αφορά τον επαναπρογραμματισμό του νου.
Μένει να διαπιστώσω πόσο καλά λειτουργεί.
Η φυλακή Μπάνγκλι Ναρκότικα έχει στόχο την απεξάρτηση των χρηστών
και την αναμόρφωση των εμπόρων
μέσω μεθόδων που είναι πολύ διαφορετικές από αυτές των φυλακών της Δύσης.
Είναι από τις πρώτες φορές που επέτρεψαν σε έναν ξένο σαν εμένα
να μπει μέσα σε ινδονησιακή φυλακή.
Η κυβέρνηση λειτουργεί με μυστικότητα
όσον αφορά τη μεταχείριση των κρατουμένων.
1η ΗΜΕΡΑ
Έλα.
Κάθισε.
-Ράφαελ Ρόου; -Ναι.
Συναντώ τον διευθυντή της φυλακής μαζί με τον βοηθό του.
Απλώς ακολούθησε τους κανόνες.
Αν φερθείς σωστά,
σου εγγυώμαι ότι όλα θα είναι εντάξει.
Τι γίνεται όταν ένας κρατούμενος δεν ακολουθεί τους κανόνες;
Πρέπει.
Αν δεν υπακούσεις σε όλους τους κανόνες,
θα υπάρξουν συνέπειες.
Λεπτομερής σωματικός έλεγχος.
Σήκω όρθιος.
Γδύσου, παρακαλώ.
Βαθύ κάθισμα, παρακαλώ.
Τώρα κατούρα στο δοχείο
για να κάνουμε το τεστ.
Τι ψάχνετε να βρείτε με αυτό το τεστ;
Χόρτο, σαμπού σαμπού ή χάπια έκστασι.
Και το σαμπού τι είναι;
Κρυσταλλική μεθαμφεταμίνη.
-Το σαμπού σαμπού είναι μεθαμφεταμίνη. -Ναι.
Είναι ένα από τα πιο συνηθισμένα ναρκωτικά;
Ναι.
Οι τρόφιμοι της Μπάνγκλι κρατούνται σε τέσσερις μεγάλες πτέρυγες.
Στο κέντρο βρίσκεται η αυλή όπου ασκούνται,
η οποία περιβάλλεται από χώρους προσευχής
και τη φάρμα της φυλακής.
Σχεδιάστηκε για 468 κρατούμενους,
αλλά με τόσους φυλακισμένους λόγω ναρκωτικών,
σήμερα στεγάζει πάνω από 1.000.
Αλλά για τόσο υπερπλήρης φυλακή,
είναι εξαιρετικά ήσυχα εδώ.
-Γεια. Με λένε Ντάους. -Γεια σου. Ράφαελ.
-Χάρηκα. -Επίσης.
Ο Ντάους είναι 38
και είναι στη φυλακή σχεδόν έξι χρόνια.
-Ναι, εντάξει. -Θα μείνεις στο κελί μου.
-Εντάξει. Σε ακολουθούμε. -Ναι.
Αυτή είναι η πτέρυγα Σι.
Έτσι λέγεται; Γουίσμα Σίτρα;
Ναι. Σι από το Σίτρα.
Αυτός είναι ο καινούριος που θα μείνει μαζί μας.
-Γεια σας. -Γεια.
Αυτός εκεί θα είναι ο χώρος σου.
Δίπλα στον Ρίο.
-Αμίνγκ. -Φίτο.
-Νταβίντ.
-Ράφαελ. -Ναι.
-Ράφαελ. -Εντάξει.
Οι περισσότεροι εδώ κάνουμε τάμπινγκ.
Είμαστε εργάτες, δηλαδή.
Το τάμπινγκ σημαίνει δουλειά;
Ναι, όλοι εδώ μέσα είναι εργάτες.
Το τάμπινγκ μας είναι να διατηρούμε τα πάντα καθαρά.
Κάνε μου μια μικρή ξενάγηση Τι έχει εκείνη η γωνία;
-Οι τουαλέτες. -Είναι κάπως ιδιωτικές.
Ναι, με την κουρτίνα.
Μάλιστα.
-Είμαστε 20 άτομα σε αυτό το κελί. -Ναι.
Αναρωτιέμαι πώς θα είναι το βράδυ με τόσα πολλά άτομα μαζί.
Τόσο κοντά όλοι.
Επειδή δεν είμαι συνηθισμένος.
Κανονίζουμε τα πάντα.
Έχετε πρόγραμμα με ρόλους κι ο καθένας ξέρει τις ευθύνες του.
Ναι. Θα βάλω κι εσένα στη λίστα.
Θα έχω κι εγώ τις αγγαρείες μου.
Χαμογελάς. Σου άρεσε η ιδέα.
-Ναι, μου αρέσει. -Του άρεσε η ιδέα.
-Θες να μου δείξεις έξω… -Ναι.
-Ναι, θα σε ξεναγήσω λίγο. -Εντάξει.
Η φυλακή είναι απίστευτα τακτοποιημένη και καθαρή.
Οι κρατούμενοι φαίνονται παθητικοί και με καλή συμπεριφορά.
Η φυλακή δίνει εξαρχής την εντύπωση πως οι αρχές έχουν τον απόλυτο έλεγχο.
Πώς θα περιέγραφες τη φυλακή σε έναν νέο κρατούμενο σαν εμένα;
Ειλικρινά.
Ναι. Βασικά, σε αυτήν τη φυλακή,
το κύριο είναι να ακολουθείς τους κανόνες.
Αν υπακούς στους κανόνες,
δεν θα δυσκολευτείς καθόλου.
-Λόγω των συνεπειών; -Ναι.
Το κελί της απομόνωσης είναι…
Φοβόμαστε την απομόνωση.
-Έχεις περάσει χρόνο στην απομόνωση; -Όχι.
-Ευτυχώς. -Το αποφεύγεις.
Δεν θέλω να πάω και να έχω τέτοια εμπειρία.
Όχι;
Ποια είναι η ποινή σου;
Η ποινή μου είναι 12 χρόνια για κατοχή.
-Για κατοχή; -Ναι.
Τι ναρκωτικά έπαιρνες;
Έπαιρνα μεθαμφεταμίνη κι έκστασι.
Και πόσα γραμμάρια είχες;
Περίπου 13 ή 14 σακουλάκια.
Μπορεί να σε πιάσουν με ναρκωτικά
δίχως να είσαι έμπορος ή διακινητής
και να καταδικαστείς σε 12 έτη φυλάκισης.
-Το πρώτο μου αδίκημα. -Δώδεκα χρόνια;
Ναι.
Νομίζω ότι είναι υπερβολικό.
Σε σύγκριση με άλλες χώρες όπου πρέπει να έχεις στην κατοχή σου
ολόκληρα κιλά κοκαΐνης για να σου επιβάλουν μια τέτοια ποινή.
Είναι πάρα πολλά χρόνια.
Ναι.
Πώς το αντιμετωπίζεις μέχρι στιγμής;
Αρχικά ήταν λίγο δύσκολο με μια τέτοια ποινή.
Το πρώτο στάδιο είναι η άρνηση και το δεύτερο να κατηγορείς άλλους.
Προσπαθείς να κατηγορήσεις κάποιον.
Και στο τρίτο στάδιο αρχίζεις να το αποδέχεσαι.
Ο Ντάους αναγνωρίζει το λάθος που έκανε.
Θεωρώ υπερβολικά σκληρή την ποινή του για κατοχή λίγης μεθαμφεταμίνης.
Και τώρα συγκεντρώνεται στο να ολοκληρώσει την ποινή του
και να αποφυλακιστεί.
Είχα μάθει ότι όλες οι φυλακές ήταν φίσκα.
Μπαίνοντας στη φυλακή περίμενα να ξεχειλίζει παντού από κρατούμενους,
αλλά τελικά έχει απίστευτη ηρεμία,
το οποίο είναι αρκετά παράξενο.
Ίσως να νιώθουν ότι απειλούνται από τη φυλακή.
Δεν ξέρω.
Έχω πολύ μέλλον ακόμη. Ακόμη μαθαίνω.
2η ΗΜΕΡΑ
Πολύ αργείτε.
Όπως ανακάλυψα προ ολίγου,
το πρόγραμμα απεξάρτησης ξεκινάει ακριβώς στις 8 π.μ.
Στοιχίζομαι στην αυλή
με 100 χρήστες, εξαρτημένους και εμπόρους
που έχουν επιλεχθεί για το πρόγραμμα απεξάρτησης.
Είπαν ότι είναι μέρος του προγράμματος απεξάρτησης από τα ναρκωτικά.
Κάθε πρωί έρχονται εδώ
και κάνουν ό,τι θα κάνω κι εγώ τώρα, το οποίο δεν έχω ιδέα τι θα 'ναι.
Μαζί, έτοιμοι, προσοχή!
Κρατούμενοι ντάρμα!
Εμείς, οι κρατούμενοι,
υποσχόμαστε να είμαστε ενάρετοι και να ακολουθούμε πάντα την πανκασίλα.
Οι κρατούμενοι υπόσχονται πίστη στην πανκασίλα,
τη θεμελιωτική φιλοσοφία της σύγχρονης Ινδονησίας.
Εμείς, οι κρατούμενοι,
συνειδητοποιούμε και μετανιώνουμε πλήρως
για όλες μας τις πράξεις.
Προωθεί τον πατριωτισμό
και την εργασία των πολιτών για το καλό της κοινωνίας.
Είθε ο παντοδύναμος Θεός να ευλογεί το ντάρμα μας.
Αμήν.
Έτοιμοι, προσοχή!
Ένα, δύο, τρία, τέσσερα, πέντε, έξι, επτά, οκτώ…
Μετά από λίγη γυμναστική,
ο διευθυντής της φυλακής, Αγκούς Πριτιάτνο,
απευθύνεται στους κρατούμενούς του.
Εντάξει, έτοιμοι, ναι! Πρωινό πνεύμα!
Καλημέρα, τέλειο πρωινό!
Πώς είστε;
Καλά, υγιείς, τέλεια!
Να παραμείνετε υγιείς.
Όχι στα ναρκωτικά, ναι στο επίτευγμα!
Λοιπόν, σας ευχαριστώ.
Τελειώσαμε. Παρακαλώ, επιστρέψτε στα δωμάτιά σας.
Γεια χαρά. Μιλάς Αγγλικά;
-Ναι, λιγάκι. -Λιγάκι.
Τι ήταν όλο αυτό;
Να σε αφήσω; Πρέπει να φύγεις;
Ναι, πρέπει.
Προσπαθώ να συζητήσω μαζί του,
αλλά τον πηγαίνουν κατευθείαν στο κελί του
και μου απαγορεύουν να πάω μαζί του.
Αλλά ο διευθυντής ανυπομονεί να μιλήσει.
Καλά. Εσείς; Ωραία.
Αυτοί που έκαναν γυμναστική και φώναζαν τα συνθήματα το πρωί;
-Ναι. -Τι φώναζαν;
Πέντε διαφορετικές υποσχέσεις που πρέπει να τηρήσουν.
Συμμόρφωση, υπακοή, υπόσχεση να μην κάνουν τίποτα κακό
όσο συμμετέχουν στο σωφρονιστικό πρόγραμμα.
Οι κρατούμενοι κατανοούμε αυτές τις υποσχέσεις
κι υποσχόμαστε να μην το ξανακάνουμε.
-Μετά… -Πώς σε λένε;
-Μπόνα. Λέγε με Μπόνα. -Μπόνα.
Κι είσαι κρατούμενος.
Έχεις ολοκληρώσει το πρόγραμμα και τώρα το διοικείς.
Ναι.
Είναι προνόμιο ή σε υποχρέωσαν να το κάνεις;
Ήταν χρήστης.
Μετά τις δραστηριότητες απεξάρτησης βελτιώθηκε πάρα πολύ και με ένα διάταγμα
τον επέλεξα να εκπαιδεύσει τους συγκρατούμενούς του.
Είναι υποχρεωτικό να το κάνουν αυτό;
Ναι, είναι ένας από τους στόχους.
Είναι σημαντικό πρώτα να βελτιώσουν την υγεία τους.
Νους υγιής εν σώματι υγιεί.
Τι συμβαίνει αν συμμετέχεις στο πρόγραμμα
και κάνεις κάτι κακό;
Για παράδειγμα, αν χτυπήσεις κάποιον, θα βγεις από το πρόγραμμα.
-Κι αρχίζεις πάλι από την αρχή; -Πρώτα πας στην απομόνωση.
Μετά ξαναρχίζεις το πρόγραμμα απεξάρτησης.
Αν μπεις στην απομόνωση,
τρομάζεις και μετά δεν θες να ξανασυμβεί.
Εδώ η απειλή της απομόνωσης
μοιάζει κρίσιμη για την επιβολή της πειθαρχίας.
Και η φυλακή λειτουργεί σαν ρολόι.
Στις 12:45 ακριβώς όλοι επιστρέφουν στα κελιά τους.
Καλησπέρα σας.
-Καλησπέρα. -Αρχίζουμε την καταμέτρηση.
Ένας, δύο, τρεις, τέσσερις, πέντε, έξι, επτά, οκτώ…
Λογικά κάνουν καταμέτρηση τώρα.
Ο Ντάους κι οι άλλοι συγκελίτες μου έχουν δουλειές στη φυλακή,
οπότε είναι σχεδόν όλη μέρα έξω.
Αλλά αν δεν δουλεύεις, η ζωή είναι πολύ πιο δύσκολη.
Οι άλλοι βγαίνουν μόνο για λίγες ώρες.
Άρα, είναι κλειδωμένοι μέσα για 21 ώρες;
Ναι, αλλά δύο μέρες την εβδομάδα βγαίνουν για πέντε ώρες.
Μάλιστα.
Πολλές ώρες, 21 ώρες το 24ωρο.
Πολύς χρόνος για να είσαι κλειδωμένος σε έναν τέτοιον χώρο, έτσι δεν είναι;
Αυτή είναι η πραγματικότητα. Είκοσι άντρες σε κάθε κελί.
Ίσως και πιο πολλοί σε άλλα.
Παρατηρώ ότι οι κρατούμενοι συμμορφώνονται σε μεγάλο βαθμό.
Ίσως είναι θέμα κουλτούρας ή πειθαρχίας.
Μπορεί να είναι θέμα ελέγχου, δεν ξέρω.
Αλλά μόλις φύγει ο φρουρός, υπακούν στα πάντα.
Ό,τι κάνουν οι κρατούμενοι παρακολουθείται στενά από τις αρχές,
αλλά αν έχεις επιλεχθεί για απεξάρτηση,
η ζωή σου είναι ακόμη πιο πειθαρχημένη.
Μου είπαν ότι θα έρθει κάποιος από το πρόγραμμα απεξάρτησης να με πάει…
-Γεια. Καλώς όρισες. -Γεια.
Το πρόγραμμα έχει ξεκινήσει.
Θα πάμε στην τάξη για το μάθημα απεξάρτησης.
Εντάξει.
Αυτό είναι η φυλακή. Χάνεις τη δυνατότητα του να αποφασίζεις.
Και τώρα δεν δικαιούμαι να πάρω καμία απόφαση.
Η υποχρεωτική απεξάρτηση από τα ναρκωτικά περιλαμβάνει ομαδικές συνεδρίες
με έμφαση στην ψυχολογία.
Στον δρόμο συναντώ τον Ρούλι,
που προσπάθησα να του μιλήσω το πρωί.
Πού ήσουν τις τελευταίες ώρες;
-Πουθενά. Στο δωμάτιο. -Συνέχεια στο κελί;
Άρα, μετά τη γυμναστική πήγες κατευθείαν στο κελί;
-Ναι. -Και τώρα ήρθες εδώ.
Αυτό το κάνουμε μόνο για τρεις ώρες.
Καθίστε όλοι σε κύκλο.
Εσένα πώς σε λένε;
-Ράφαελ. -Ράφαελ, χαίρω πολύ. Είμαι ο Ρούλι.
Ρούλι.
Ο Ρούλι είναι 25 ετών. Είναι από τη δυτική Ινδονησία.
Και είναι τέσσερις εβδομάδες στο εξάμηνο πρόγραμμα απεξάρτησης.
-Καλημέρα, παιδιά! -Καλημέρα!
Απλώς παρακολούθησέ τον.
Είμαι εδώ.
Δεν θα αναγνωρίζω τον εαυτό μου.
-Θα καθαρίσω. -Θα καθαρίσω.
Για εμένα και τους άλλους.
Εντάξει, χειροκροτηθείτε!
Στη συνέχεια, θα μοιραστούμε τα συναισθήματά μας.
Λοιπόν. Μπορεί κάποιος από εσάς…
Με λένε Αβραάμ Μπαρόν.
Γεια σου, Μπαρόν.
Σήμερα νιώθω
εξαιρετικά ευλογημένος από αυτήν τη φυλακή.
-Αμήν. -Αμήν.
Αμήν. Ευχαριστώ.
Ευχαριστούμε, Μπαρόν.
Ποιος θα είναι ο επόμενος;
Φοβάσαι να μοιραστείς συναισθήματα;
Οπότε, είμαι αρκετά χαρούμενος.
-Εσύ τα μοιράζεσαι; -Ναι.
Αλλά μόνο τρία με πέντε άτομα μιλούν γι' αυτά κάθε μέρα.
Ελπίζω να είστε όλοι υγιείς τώρα αλλά και στο μέλλον.
Ευχαριστώ.
Ευχαριστούμε.
Φίλοι μου, ποιος άλλος θα μοιραστεί τα συναισθήματά του;
Ένα άτομο ακόμη.
Λοιπόν. Με λένε Ράφαελ.
Γεια σου, Ράφαελ.
Σας ευχαριστώ που μοιράζεστε τον χώρο σας μαζί μου.
Ωραία. Ευχαριστούμε.
Η φυλακή είναι ένα κτίριο. Δεν είναι μέσα στο μυαλό σας.
Σας εύχομαι να νικήσετε τα ναρκωτικά
και όταν βγείτε έξω να πάρετε πίσω τη ζωή σας.
Αμήν.
Μπράβο.
Ευχαριστούμε που μοιράστηκες τα συναισθήματά σου.
Όπως κι όλοι οι άλλοι,
μου είπαν ότι είμαι υποχρεωμένος να έρθω στο πρόγραμμα.
Δεν είναι στο χέρι τους, οφείλουν να συμμετέχουν.
Το ενδιαφέρον είναι ότι φαίνονται αφοσιωμένοι.
Ίσως είναι μέρος της αξιολόγησης.
Ίσως τους παρακολουθούν για να δουν πόσο αφοσιωμένοι είναι.
Πρέπει να ενδυναμώσουμε το μυαλό μας.
Έχω επιφυλάξεις για το ότι δεν έχουν δικαίωμα επιλογής.
Μήπως θα έπρεπε να αποφασίζουν οι ίδιοι αν θα σταματήσουν τα ναρκωτικά;
Είναι κάπως αμφιλεγόμενο.
Αμήν.
Φαίνεται πως το δόγμα για κάθε κρατούμενο είναι να απαρνηθεί να ναρκωτικά
ως κάτι απόλυτα ανήθικο και απαράδεκτο.
Πρόσεξα αυτήν τη ζωγραφιά που βρίσκεται από πίσω σου.
Εξήγησέ μου τι είναι.
Θέλω να μάθω περισσότερα από τον Μπόνα για τη φιλοσοφία του προγράμματος,
τον πρώην εξαρτημένο στη μεθαμφεταμίνη που ο διευθυντής επέλεξε ως επιμορφωτή.
Επιλέγουμε.
Θέλεις να είσαι καλός ή κακός άνθρωπος;
Συγκρίνει το καλό και το κακό. Μα το αλκοόλ δεν είναι παράνομο.
-Δεν είναι. -Ακριβώς.
Οι γυναίκες δεν είναι παράνομες, χωρίς γυναίκες δεν θα υπήρχαμε.
Λοιπόν, και τα χρήματα ενίοτε σημαίνουν επιτυχία.
Χρειαζόμαστε χρήματα, αλλά αν έχεις υπερβολικά πολλά χρήματα
ή πηγαίνεις στα κορίτσια της νύχτας, αυτά είναι υπερβολές.
-Κορίτσια της νύχτας; Πόρνες; -Ναι, πόρνες.
Εγώ που είμαι Δυτικός και το βλέπω ως ξένος, έτσι;
Έχω την αίσθηση ότι αφορά κυρίως ηθικές αξίες.
Στην Ανατολή,
σε αυτό το μέρος,
ό,τι και να κάνεις σε υπερβολικό βαθμό,
είναι κακό πράγμα.
Εσύ ήσουν κακός;
Ναι, είμαι κακός άνθρωπος.
Γιατί μπήκα σε αυτήν τη φυλακή
και για τρία χρόνια δεν μου μιλούσε ο πατέρας μου.
Και μετά πέθανε.
Και μετά ένιωθα ενοχές.
Ένιωθα πολύ ένοχος μέσα μου.
Γι' αυτό νιώθω ότι βρίσκομαι εδώ εξαιτίας των ναρκωτικών.
Αυτό το πρόγραμμα θα μας αναμορφώσει
για να γίνουμε σωστά μέλη της κοινωνίας.
Επειδή σου εγγυώμαι ότι όταν παίρνουμε ναρκωτικά,
είμαστε γενικώς ατομιστές.
Το πάθος του Μπόνα για το πρόγραμμα
συμβαδίζει με ό,τι έχω ακούσει για το κοινωνικό στίγμα
γύρω από τα ναρκωτικά στην ινδονησιακή κοινωνία.
Δεν μπορώ να ξέρω αν όλοι οι κρατούμενοι έχουν όντως την ίδια άποψη με τον Μπόνας,
πάντως ο Ρούλι έμοιαζε αντικειμενικά πολύ αφοσιωμένος στη συνεδρία.
-Εσύ έχεις ανάγκη το πρόγραμμα; -Ναι.
-Ναι; -Ναι. Μέχρι στιγμής.
Είναι υποχρεωτικό, όμως.
Δεν είναι σαν να σήκωσες το χέρι σου για να μπεις εθελοντικά στην απεξάρτηση.
Κοίτα, είναι υποχρεωτικό,
αλλά εγώ πιστεύω
ότι θα το έκανα και εθελοντικά,
γιατί έχω σκοπό να αλλάξω.
Γι' αυτό…
συμμετέχω με ενθουσιασμό.
Και γιατί μπήκες στη φυλακή;
Έκανα χρήση μαριχουάνας.
Μόνο για χρήση.
-Αλήθεια; -Ναι.
Τι ποσότητα;
Μόνο 15 γραμμάρια.
-Δεκαπέντε; -Ναι.
Και πόση είναι η καταδίκη σου;
-Οκτώ. -Οκτώ χρόνια;
-Επειδή κάπνισες λίγο χόρτο. -Ναι.
Το οποίο είναι νόμιμο στην Αμερική και σε πολλά άλλα μέρη.
Ναι, οχτώ χρόνια.
Γιατί η αστυνομία βρήκε τη ζυγαριά μου
και λόγω αυτού είπαν ότι είμαι έμπορος.
Για τι τη χρησιμοποιούσες;
Δούλευα σε καφετέρια και τη χρησιμοποιούσα κάθε μέρα.
Για να φτιάχνω καφέδες.
Και πώς νιώθεις γι' αυτό;
Δεν το περίμενα.
Γιατί έχω οικογένεια
κι η γυναίκα μου με χώρισε λόγω της υπόθεσης.
-Επειδή κατέληξες στη φυλακή; -Ναι.
Αυτό με δυσκολεύει εδώ, γιατί η κόρη μου συνέχεια με ρωτάει
"Μπαμπά, πού είσαι; Πότε θα γυρίσεις σπίτι;"
-Δεν ξέρει πως είσαι εδώ; -Όχι. Λέω ότι δουλεύω.
Πότε θα της πεις την αλήθεια;
Δεν έχω το κουράγιο να της το πω.
Δεν το έχω.
-Φοβάμαι. -Τι φοβάσαι;
Νομίζω λόγω της συνήθειας…
Γιατί για την κοινωνία της πόλης μου,
αν έχεις κάνει φυλακή, είναι άσχημο πράγμα.
Είναι πολύ κακό να είσαι φυλακισμένος.
Μάλιστα. Υπάρχει η κουλτούρα του να στιγματίζεσαι.
Ναι, το στίγμα. Αυτό φοβάμαι.
Για την κόρη μου.
Δεν ξέρω αν ο Ρούλι ήταν απλώς χρήστης ή αν πουλούσε και ναρκωτικά,
αλλά είναι βέβαιο πως πληρώνει βαρύ τίμημα.
Στην κοινωνία θεωρείσαι αδύναμος
και πολύ κακός άνθρωπος αν παίρνεις ναρκωτικά.
Οπότε, άτομα όπως ο Ρούλι,
είναι κάπως σαν να αποδέχονται τη μοίρα τους,
επειδή η κοινωνία τούς κρίνει ως κακούς ανθρώπους.
Η υποχρεωτική απεξάρτηση είναι δύσκολη,
αυτό πρέπει να το αναγνωρίσουμε, αλλά εκεί πρέπει να στοχεύει η φυλακή.
Να έχει το νόημα της επανένταξης.
Το πώς το καταφέρνεις διαφέρει από φυλακή σε φυλακή.
Κι αυτή η φυλακή έχει τον δικό της τρόπο.
3η ΗΜΕΡΑ
Όσοι εργάζονται όπως οι συγκελίτες μου,
ξεκινούν τις βάρδιες τους στις 8 π.μ.
Τώρα θα καθαρίσουμε τον χώρο.
Ο Ντάους φροντίζει τον κοινόχρηστο χώρο έξω από τις πτέρυγες.
Και το κάνεις το πρωί και…
Το πρωί και το απόγευμα, προτού κλείσουν την πτέρυγα.
Ναι.
-Φροντίζουμε να είναι όλα εντάξει. -Μάλιστα.
Πληρώνεσαι γι' αυτήν τη δουλειά;
Όχι, αλλά θα με βοηθήσει να αποφυλακιστώ υπό όρους.
Οπότε, έχει αυτό το θετικό.
Δεν είναι μόνο για να βγαίνεις απ' το κελί σου.
Αφαιρούν τις δουλειές από κάποιους για να τους τιμωρήσουν;
Ναι, φυσικά.
Καμιά φορά πιάνονται στα χέρια, χτυπούν κάποιον,
κι αν κάνουν τάμπινγκ, θα χάσουν τη δουλειά τους.
Εδώ όλοι μου λένε πόσο φοβούνται την απομόνωση,
αλλά είναι ένα από τα όπλα που έχουν για να σας κρατούν υπό έλεγχο,
αν δεν συμπεριφέρεστε καλά ή δεν υπακούτε.
Ναι. Ανταμοιβή και τιμωρία.
Απλώς αναρωτιέμαι αν εκτός των κανόνων,
σας ελέγχουν και με άλλους τρόπους.
Για να μη μιλάτε ελεύθερα.
Φοβάσαι να ασκήσεις κριτική στη φυλακή;
-Για τι πράγμα; -Δεν ξέρω.
Ίσως θες να πεις ότι το να σας κλειδώνουν στο κελί
για 21 ώρες κάθε μέρα είναι απάνθρωπο.
Έχω ήδη συνειδητοποιήσει ότι έτσι είναι εδώ, οπότε…
Εγώ εστιάζω μόνο στο πώς θα καταφέρω να αποφυλακιστώ.
Μόνο ένας στους περίπου έξι κρατούμενους
έχουν δουλειές τάμπινγκ.
Είναι προφανές γιατί στρώνονται στη δουλειά
και δέχονται το σύστημα του τάμπινγκ.
Αποτελεί σημαντικό βήμα για πρόωρη αποφυλάκιση.
Μπορούν να δουλεύουν στην παραγωγή τροφίμων στη φάρμα,
στην κουζίνα
ή να ασχοληθούν με πιο δημιουργικές δραστηριότητες.
Αυτό είναι το εργαστήριο.
Τι είδους εργαστήριο;
Αυτά τα κουτιά είναι χρήσιμα στο Μπαλί για τις προσφορές στους ναούς.
Τα κεμπέν είναι παραδοσιακά, μπαλινέζικα κουτιά.
Κι αυτό από χαρτί είναι;
-Ναι. -Πολύ περίτεχνο, έτσι;
Οι ευρηματικοί κρατούμενοι τα φτιάχνουν από τυλιγμένες εφημερίδες.
Μετά διακοσμούνται και πωλούνται στο κοινό.
Και πρόκειται για σωστή γραμμή παραγωγής.
Εδώ μπορούμε να δουλεύουμε από Δευτέρα ως Παρασκευή.
-Πού να κάτσω; Εδώ; -Ναι.
Από τις οχτώ το πρωί, μετά το τέλος της καταμέτρησης,
ο δεσμοφύλακας φέρνει εργάτες από την πτέρυγα εδώ.
Και μπορούν να το αξιοποιήσουν κι έξω;
-Να ανοίξουν μια μικρή επιχείρηση με αυτά; -Ναι.
Κάποιοι φίλοι μου που έχουν ήδη αποφυλακιστεί,
προσπάθησαν να γίνουν διανομείς για τα προϊόντα που φτιάχνουμε εδώ.
Αλλά αυτό είναι δύσκολο έξω αν δεν έχεις καθόλου υποστήριξη.
Όπως και το να βρούμε δουλειά.
Υποθέτω επειδή η κοινωνία σε αυτήν τη χώρα
θεωρεί τους χρήστες ναρκωτικών κακούς ανθρώπους.
-Όχι ως άτομα που χρειάζονται βοήθεια. -Ναι, οι περισσότεροι.
Για την πλειοψηφία υπάρχει αυτό το αρνητικό στίγμα.
-Αυτό εδώ; -Ναι.
Αυτό το πλέκεις μέχρι να το σηκώσεις.
Εντάξει, κατάλαβα.
Το αρνητικό στίγμα στην κοινωνία.
Είναι κάτι που υπάρχει ήδη στο μυαλό της κοινωνίας,
ότι όλοι όσοι βγαίνουν από τη φυλακή δεν είναι καλοί άνθρωποι.
Πολλοί άντρες εδώ δυσκολεύονται να συμβιβαστούν με το γεγονός
ότι πλέον κουβαλούν αυτό το στίγμα.
Οπότε, παρά το θετικό έργο που γίνεται εδώ για να μειώσουν τη χρήση ναρκωτικών,
πρέπει να τους στηρίξει όταν αποφυλακιστούν και η κοινωνία.
Αλλιώς, ο φαύλος κύκλος εγκληματικότητας κι επιστροφής στη φυλακή για πολλούς
θα 'ναι αναπόφευκτος.
Για να διατηρήσει τους παραβάτες στον ενάρετο δρόμο,
η φυλακή ενθαρρύνει εντός των τειχών και μια πληθώρα θρησκευτικής λατρείας.
Αλλά βλέπω πως η αναμόρφωση
δεν είναι η μόνη μάχη που πρέπει να κερδηθεί.
Το να αποδειχθεί στην ινδονησιακή κοινωνία
ότι οι φυλακισμένοι για ναρκωτικά είναι έτοιμοι να επανενταχθούν σε αυτήν,
είναι εξίσου σημαντικό.
4η ΗΜΕΡΑ
ΔΙΕΥΘΥΝΣΗ
Πώς είστε;
Καλά, υγιείς, τέλεια!
Ως τώρα έχω γνωρίσει μόνο κρατούμενους που έχουν φυλακιστεί για κατοχή
ή ήταν μικροδιακινητές.
Αλλά γνωρίζω ότι κάποιοι εδώ μέσα
έχουν διαπράξει πολύ σοβαρότερα αδικήματα.
Μόλις μου ζήτησαν να πάω στην καντίνα.
Από εδώ αγοράζουν διάφορα ψιλικά όπως τσιγάρα, σοκολάτες, κλπ.
Και νομίζω ότι θέλουν να βοηθήσω. Δεν είμαι σίγουρος, θα το μάθω τώρα.
Τόλι!
-Ναι! -Ψάχνω τον… Γεια.
Ναι…
Ράφαελ.
Μου είπαν να έρθω να σε βοηθήσω σήμερα.
-Ωραία, πέρασε. -Ναι;
-Να περάσω; Εντάξει. -Ναι, μπες.
Ο 35χρονος Τόλι δουλεύει στην καντίνα
κι έχω ακούσει ότι ήταν πολύ πιο ψηλά στην ιεραρχία του εμπορίου ναρκωτικών.
-Τι είναι τι; -Αυτά είναι νουντλς.
Καφές.
Και εκεί είναι τα νερά.
Εντάξει. Και πώς πληρώνουν;
Φορτώνουν λεφτά στην Brizzi.
-Αυτές είναι οι Brizzi. -Μάλιστα.
-Βάζεις λεφτά από… -Σαν πιστωτική;
Ναι.
-Έτοιμος να εξυπηρετήσεις; -Ναι.
Ναι. Είμαι έτοιμος.
Ρώτησε αν είμαι έτοιμος, αλλά δεν είμαι.
-Ρότι σισίρ. -Αυτό είναι;
Αυτό εδώ.
-Αυτά τα νουντλς; -Ναι.
-Μπενγκ Μπενγκ. -Τι είναι αυτό;
-Αυτό; Το πάνω; -Μπενγκ Μπενγκ.
-Αυτό; -Ναι.
Άντε!
-Ναι. -Γιατί με πιέζεις, ρε φίλε;
Γρήγορα πρέπει.
-Την παίρνεις. Τι θες; Αυτό. Πάρ' το. -Ναι.
Μα εσύ ξέρεις πού είναι όλα. Εγώ ο πρωτάρης, δεν ξέρω πού…
Ποια είναι η ποινή σου;
Περίπου 14 χρόνια.
-Δεκατέσσερα; -Ναι.
Μεθαμφεταμίνη. Σαμπού.
Σαμπού σαμπού.
Ναι, με έπιασε η αστυνομία στο αεροδρόμιο.
Με τι ποσότητα;
-Τρία κιλά. -Τρία κιλά;
-Ναι. -Πολύ πράμα.
Τρία μπισκότα.
-Εκείνο εκεί. Ναι. -Αυτό;
Γιατί το έκανες;
Δεν έχω μητέρα και πατέρα. Τους έχω χάσει ήδη, έχουν πεθάνει.
Και ήθελα να δώσω τα λεφτά στη μικρή μου αδερφή για το σχολείο.
Πόσων χρονών είναι η αδερφή σου;
Τώρα είναι 20 ετών. Τότε ήταν περίπου 15.
Το έκανες για να στηρίξεις την οικογένειά σου.
-Ναι. -Για να βοηθήσεις.
Ο Τόλι ισχυρίζεται ότι απλώς ήθελε να βοηθήσει τη μικρότερη αδερφή του.
Φάε λίγη σοκολάτα πριν λιώσει. Άνοιξέ το.
Εντάξει. Ευχαριστώ πολύ.
Αλλά ήταν πολλά χρόνια σε κυκλώματα ναρκωτικών
και η εισαγωγή κιλών μεθαμφεταμίνης
πρόκειται για χοντρό εμπόριο ναρκωτικών.
Για την Ινδονησία,
είναι τυχερός που η τιμωρία του δεν ήταν ακόμη πιο αυστηρή.
Όταν δρούσες με το οργανωμένο έγκλημα
και διακινούσες ναρκωτικά,
γνώριζες ότι η κυβέρνησή σας επιβάλει πλέον τη θανατική ποινή για αυτό;
Ναι, το ξέρω.
Και δεν το φοβόσουν αυτό; Δεν σε απέτρεψε;
Τη συμμορία την είχα από πριν.
Πόσων χρονών ήσουν; 19; 18;
Περίπου 14.
-Ήμουν μικρός. -14;
-Τι ναρκωτικά πουλούσες; -Τα πάντα.
Κόκα, ηρωίνη, μαριχουάνα,
σαμπού σαμπού…
Πώς διακινούσες τα ναρκωτικά;
Πώς έφερνες τα ναρκωτικά στην Ινδονησία;
Σε μικροποσότητες στο αεροδρόμιο.
Μάλιστα.
Και μετά μου επιτέθηκε η αστυνομία
και είπαν
"Θεέ μου! Εσύ είσαι από καρτέλ. Μέλος ινδονησιακού καρτέλ".
-Αλήθεια; -Κι εγώ λέω "Τι διάολο μου λέτε; Έλεος!"
Το αφεντικό σου ήταν σε κύκλωμα οργανωμένου εγκλήματος;
Ναι. Μεγάλο.
Εγώ είμαι απλός διακινητής.
Τι απέγινε το αφεντικό σου;
Δεν ξέρω.
Δεν ξέρεις.
Αν σε πιάσουν, δεν μιλάς για το αφεντικό.
Αν μιλήσεις για το αφεντικό, η οικογένειά σου θα πεθάνει.
Έτσι είναι η συμμορία.
Ο Τόλι είναι ένας κρατούμενος στο άλλο άκρο
της ιεραρχίας των ναρκωτικών.
Ένας διακινητής που δουλεύει για ινδονησιακό καρτέλ ναρκωτικών.
Άνθρωποι που έχουν συλληφθεί για διακίνηση ναρκωτικών εδώ,
έχουν αντιμετωπίσει τη θανατική ποινή.
Και όταν έρθει η μέρα που θα πρέπει να επανενταχθεί στην κοινωνία…
θα 'ναι μεγάλη πρόκληση γι' αυτόν.
5η ΗΜΕΡΑ
Ετοιμαστείτε.
Έχω δει πόσο αυστηρά είναι εδώ.
Ο διευθυντής της φυλακής, Αγκούς Πριτιάτνο,
διαχειρίζεται χίλιους κρατουμένους
με μόνο 83 φρουρούς.
Πολλοί περνούν όλη τη μέρα κλειδωμένοι
σε ασφυκτικά γεμάτα κελιά,
αλλά ουσιαστικά, δεν έχω δει καθόλου φασαρίες.
Αυτό είναι το κέντρο δραστηριοτήτων.
Θέλω να μάθω γιατί ο διευθυντής θεωρεί αναγκαίο
να ελέγχει τόσο αυστηρά τη ζωή των κρατουμένων του.
Όλοι οι κρατούμενοι μπορούν να κάνουν βιντεοκλήσεις.
Ακούμε τι συζητούν με την οικογένειά τους.
Αν πουν κάτι που δεν πρέπει, τερματίζουμε την κλήση.
Γιατί είναι απαραίτητο αυτό;
Πέρυσι υπήρξαν κάποιοι προβοκάτορες.
Και αυτοί σχημάτισαν μια συμμορία εδώ.
Αυτό ήταν σίγουρα απειλή για την ασφάλεια της φυλακής.
Κάποιοι κρατούμενοι περνούν στα κελιά 21 ώρες τη μέρα.
Σε ποια λογική στηρίζεται αυτή η πολιτική;
Είναι αλήθεια ότι μετά από τρεις ώρες
επιστρέφουν στα κελιά τους.
Αν τους βγάζουμε όλους μαζί, θα επικρατήσει χάος.
Θα προκύψουν πολλά προβλήματα.
Το θεωρείτε δίκαιο;
Η καταδίκη σημαίνει απώλεια ελευθερίας, άρα πρέπει να υπακούσουν στους κανόνες.
Όσο είμαι εδώ παρατήρησα
πως η σχέση μεταξύ των κρατουμένων και των φρουρών
είναι αρκετά υγιής.
Πόσο σημαντικό είναι αυτό για την ομαλή λειτουργία της φυλακής;
Υπάρχει μια συναισθηματική σχέση
παρόμοια με αυτήν που έχουν τα παιδιά με τους γονείς τους.
Αυτό αναπτύσσουμε εδώ.
Παλιότερα, η φυλακή ήταν απλώς μια φυλακή.
Και όπως φαντάζεστε,
υπήρχε πολλή βία.
Τώρα δεν είναι έτσι. Παλιά, αν κάποιος έκανε ένα λάθος,
μπορούσαμε να τους σπάσουμε στο ξύλο, μα δεν είναι έτσι πια.
Από την άλλη, όμως, πολλοί κρατούμενοι έχουν αναφέρει
ότι φοβούνται την απομόνωση.
Ότι είναι καλό προληπτικό μέτρο.
Αυτό που φοβούνται εδώ, Ραφ,
είναι το να φορούν σορτσάκι, όταν κάνει κρύο.
Πολύ κρύο!
Ποια είναι η μέγιστη διάρκεια κράτησης στην απομόνωση;
Είχαμε έναν μεγαλέμπορο.
Πολύ μεγάλο.
Ο οποίος αποτελούσε πολύ υψηλό ρίσκο.
Και τον βάλαμε
στην απομόνωση για τρεις μήνες.
Εδώ δεν μπορείς να το παίξεις μάγκας
ή να 'σαι αλαζόνας.
Πόσοι βρίσκονται αυτήν τη στιγμή στην απομόνωση;
Αυτήν τη στιγμή κανένας.
Μπορώ να δω την απομόνωση;
Αυτό δεν επιτρέπεται τώρα.
Είναι μυστικό.
Αλλά μπορείς να τη δεις από εδώ.
Βρίσκω απολυταρχική την επιβολή της απομόνωσης από τον διευθυντή,
αλλά βλέπω πως έχει και μια ευαίσθητη πλευρά
που οι κρατούμενοι μάλλον εκτιμούν
και πιθανώς συμβάλλει
στην αρμονική ατμόσφαιρα αυτής της φυλακής.
-Πώς τα πας; Καλά; -Καλά. Εσύ;
Είναι μια σημαντική ημέρα για τον Ρούλι.
-Τι θα κάνεις; -Θα πάρω την οικογένειά μου.
Με ποιον θα μιλήσεις;
Με τη μαμά. Έχω δέκα λεπτά για μία κλήση.
-Δέκα λεπτά; -Ναι.
Πάμε.
Η οικογένειά του απέχει εκατοντάδες χιλιόμετρα
και δεν έχει τα μέσα για να τον επισκεφτεί.
Αλλά όπως όλοι οι κρατούμενοι, δικαιούται δύο βιντεοκλήσεις την εβδομάδα.
Δεν είναι πολύ ιδιωτικά, αλλά πάλι καλύτερο από το τίποτα.
Γεια σου, θεία.
Είναι καλά η θεία κι η μαμά;
Συνεχίστε να στηρίζετε τον Ρούλι
για να γίνει καλύτερος από πριν.
Είναι πολύ χαρούμενοι.
Είναι ανακούφιση για τη μαμά του να τον βλέπει χαμογελαστό
και με καλή διάθεση.
Γιατί σίγουρα θα ανησυχούν για το πώς το αντιμετωπίζει.
Είναι λίγο δύσκολη η ζωή εδώ, θεία.
Γι' αυτό πρέπει να σκεφτόμαστε θετικά εδώ.
Να μάθουμε να έχουμε θετική σκέψη.
Ο Ράφαελ!
Είμαστε μαζί με τον Ρούλι.
Γεια σας!
Αυτός εδώ, μαμά,
καταδικάστηκε στην Αγγλία σε ισόβια φυλάκιση.
Αλλά μετά από 12 χρόνια σε αυτήν τη διαδικασία,
απέδειξε ότι ήταν αθώος.
Θα σας αφήσω να τα πείτε. Χάρηκα που σας γνώρισα.
Βρίσκω άδικο το ότι εκτίει μια ποινή τόσων ετών
μόνο και μόνο για κατοχή λίγης μαριχουάνας.
Γιατί υπέστη τόσες συνέπειες,
καταστράφηκε η σχέση που είχε με τη σύζυγό του
και πάνω από όλα, με την κόρη του.
Θα πάω έξω για να τους αφήσω να τα πουν με την ησυχία τους.
Κρατήστε την καρδιά μου δυνατή!
Σας αγαπώ! Αντίο!
Γεια σας.
6η ΗΜΕΡΑ
Είναι η τελευταία μου ημέρα στη φυλακή Μπάνγκλι Ναρκότικα.
Μου είπαν ότι σήμερα
θα έχουμε μια μικρή έκπληξη.
Μια συναυλία ροκ μουσικής στη φυλακή.
Με τη μουσική οι κρατούμενοι στέλνουν στην κοινωνία το μήνυμα
ότι δεν πρέπει να τους ξεγράψει.
Και η πρωτοβουλία τους υποστηρίζεται από τον ίδιο τον διευθυντή.
Ο διευθυντής είναι κάποιος που του αρέσει αρκετά η μουσική
κι ενθαρρύνει τους κρατούμενους να παίζουν μουσικά όργανα.
Ο Ντάους, που έχω γνωρίσει ήδη,
έχει φτιάξει ένα συγκρότημα που ονόμασαν The Injexxis και…
σήμερα θα παίξουν για τους κρατούμενους.
Για να δούμε πόσο καλοί είναι.
Λοιπόν,
τώρα ακούμε και αρχίζουμε!
Ένα, δύο, τρία, πάμε!
Στο τέλος θα σας δείξω
Ότι δεν είμαι ζωντανός νεκρός
Χαίρομαι που βλέπω τον διευθυντή
να τους υποστηρίζει τόσο δυναμικά.
Δεν είμαι ζωντανός νεκρός, γαμώτο
Ευχαριστούμε.
Έφερες τον κατακλυσμό, φίλε.
Ροκάρατε τον Θεό.
Ευχαριστούμε.
Το συγκρότημα του Ντάους γράφει μουσική με ουσιαστικό νόημα.
-Τι μήνυμα στέλνετε; -Οι φυλακισμένοι θεωρούνται πάντα κακοί.
Θα αποδείξουμε ότι δεν είμαστε ζωντανοί νεκροί
όταν αποφυλακιστούμε.
Και πώς θα το δει αυτό ο κόσμος;
Παίζουμε τη μουσική μας σε φεστιβάλ για φυλακισμένους.
Σας έβγαλαν έξω για να παίξετε;
Ναι, βγήκαμε έξω. Αλλά παίζουμε και στο ίντερνετ.
Γυρίζουμε βίντεο, ηχογραφούμε τραγούδια.
Πλέον μπορούμε να ανεβάσουμε τη μουσική μας στο YouTube.
Μας το επιτρέπουν υπό την επίβλεψή τους.
Συνεχίστε να παίζετε τέτοια τραγούδια.
-Ευχαριστούμε πολύ. -Ωραία.
Η φυλακή βοηθάει στέλνοντας ένα θετικό μήνυμα
προς το ινδονησιακό κοινό,
ενάντια στον στιγματισμό της φυλάκισης.
Αλλά αυτό το πρόγραμμα απεξάρτησης είναι μια πρόσφατη πρωτοβουλία
κι είναι πολύ νωρίς ακόμη για να κρίνουμε πόσο επιτυχές θα είναι.
Κάποιοι σίγουρα θα βρουν αμφιλεγόμενα τα υποχρεωτικά προγράμματα απεξάρτησης.
Προσωπικά, πιστεύω ότι οι ποινές για παραβάσεις ναρκωτικών στην Ινδονησία
είναι υπερβολικά σκληρές.
Αλλά σε αυτήν τη φυλακή διαπίστωσα πως οι αρχές έχουν πραγματικά τη θέληση
να βοηθήσουν τους κρατούμενους
να τερματίσουν τον φαύλο κύκλο εγκλήματος και ναρκωτικών.
Υποτιτλισμός: Βασίλης Σκοπελίτης